Motî:docsiner - Wikipedia

# Motî:docsiner

### Èn årtike di Wikipedia.

docsiner (codjowaedje)

I. [v.c.]

1. bouxhî avou ses pougns, ses mwins so (ene sakî, ene sacwè). Il a stî docsiné d' aleure. Il a prin des ptitès broketes di côrî et, pa ptits setchs côps, kimincî a docsiner les bokets del raecinêye ki, imådjreçmint, c' est les djambes del feme (L. Mahin). Vos nel rivoeroz pus avårci, docsiné come il a stî (G. Pècheur). rl a: ridobler et al pådje di sinonimeye. On dit eto: bocsiner, ridobiner. F. rosser, frapper, tapoter, rouer de coups.

2. docsiner avou: (imådjreçmint) boerler (des metchanstés) so. Les femes les ratindént, come di djusse, po lzès docsiner avou des påters di borike (J. Calozet). F. accabler d'injures.

II. si docsiner [v.pr.] s' apougnî. Waitîz les, ces-la, i s' vont co docsiner (G. Pècheur).

| docsinåde [f.n.] dobleure. I lyi a fotou ene boune docsinåde. On dit eto: rapasse. F. raclée, tripotée.

| docsineure [f.n.] docsinåde (dobleure). Il a vlou cachî mizere, mins il nd a yeu ene di docsineure. On dit eto: rosseure, sôdeure, danse. F. raclée, tripotée, rossée.

| docsinêye [f.n.] docsinåde (dobleure). Il a atrapé ene docsinêye limero onk. F. raclée, tripotée.

Prin del pådje «http://wa.wikipedia.org../../../d/o/c/Mot%C3%AE%7Edocsiner.html»

##### Views

- Årtike
- Copene
- Modêye d' asteure

##### Cweri